wickkiey/tamil-wikipedia-markdown huggingface dataset:
# தேக்ரா சட்டமன்றத் தொகுதி


**தேஹ்ரா சட்டமன்றத் தொகுதி** (*Dehra Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 10 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | வி. பூஷன் | சுயேச்சை |
| 2012 | ரவீந்தர் சிங் | பாரதிய ஜனதா கட்சி |
| 2017 | ஹோஷ்யார் சிங் | சுயேச்சை |
| 2022 | } |  |
# சேவல் சீப்பு மலை


**கோழிக்கொண்டை மலை** (*Cockscomb Mountain (Alberta)*) என்பது கனடா நாட்டின் ஆல்பர்ட்டா மாகாணத்தில் அமைந்துள்ள ஒரு மலையாகும்.  

## காலநிலை
கோப்பென் காலநிலை வகைப்பாட்டின் அடிப்படையில், கோழிக்கொண்டை மலையானது உபவடதுருவ காலநிலை மண்டலத்தில் குளிர், பனிப்பொழிவு மற்றும் மிதமான கோடைகாலங்களுடன் அமைந்துள்ளது. வெப்பநிலை −20°செண்டிகிரேடுக்கு க்கும் கீழேயும், குளிர் காற்று காரணிகள் -30°செண்டிகிரேடுக்கு கீழே இருக்கும். மலையிலிருந்து வழியும் மழைநீர் பவ் ஆற்றின் துணை ஆறுகளில் வடிகிறது.
# தாவர மரபியல்


**விதைக் கருவூலப் பாதுகாப்பு**  

மரபுக்கூறின் வினைத் தடுத்து பயிர்களின் மரபியல் பண்புகளை பாதுகாப்பதே இதன் நோக்கமாகும். இதில் இரு வகைகள் காணப்படுகின்றன.  
1. இயற்கை வழியிலேயே பாதுகாத்தல்
1. ஜீன் வங்கிகளில் பாதுகாத்தல்
**1.விதைவங்கி**  

வெவ்வேறு ஜீனோடைப்களின் விதைகள் சேமித்து வைக்கப்படுகிறது. சேமித்து வைப்படுவதை பொறுத்து விதைகள் இருவகைகளாகப் பிரிக்கப்பட்டுள்ளன.  

1.ஆர்த்தோடாக்ஸ் விதைகள்  

2.ரீகால்சிட்ரன்ட் விதைகள்  

**2.தாவர வங்கி**  

வயல்வெளி அல்லது பழத்தோட்டங்களில் தாவரங்கள்  அல்லது பழமரங்கள் வளர்க்கப்பட்டு பராமரிக்கப்படுகின்றன.  

**குறைகள்**  
1. பெரியகாய் இடம் தேவைப்படுதல்
1. அதிகச் செலவு
1. பூச்சி மற்றும் நோய்த் தாக்குவதற்கான வாய்ப்புகள் அதிகம்
1. இயற்கைச் சீற்றங்கள்
1. மனிதர்களின் தவறுகள்
**3.கனு மற்றும் தண்டின் நுனிக்கான வங்கி**  

மெதுவாக வளரக்கூடிய தண்டின் நுனி மற்றும் கனு போன்றவைகளும் சேகரிக்கப்பட்டு பாதுகாப்பாக வைக்கப்படுகிறது.  

4**.செல் மற்றும் செல் உறுப்புகளின் வங்கி**  

திரவ நைடாகணில் எம்ரியானிக் செல், சொடாட்டிக் செல் மற்றும் சிலவகைகள் சேமித்து வைக்கப்படுகிறது.  

**5.டீ என்ஏ வங்கி**  

விதைக் கருவூலத்திலுள்ள டீஎன்ஏக்கள் இவற்றில் சேகரித்து வைக்கப்படுகிறது.  

குறிப்புகள்:  
1. http://agritech.tnau.ac.in/ta/crop_improvement/crop_imprv_plantgeni_ta.html
# முனைய துணைக்கோள் ஏவுகலம்-சி37


**முனைய துணைக்கோள் ஏவுகலம் சி-37** (*PSLV-C37*) ஏவுகலம் மூலம், 104 நானோ செயற்கைக்கோள்கள் 2017ஆம் ஆண்டு பிப்ரவரி 15ஆம் தேதி விண்ணில் ஏவப்பட்டது. இந்த முனைய துணைக்கோள் ஏவுகலம் சி-37 ஏவுகலம், ஆந்திர மாநிலம், ஸ்ரீஹரிகோட்டாவில் உள்ள சதீஸ் தவான் விண்வெளி ஆராய்ச்சி மையத்தில் இருந்து 15ஆம் தேதி காலை 9.28 மணிக்கு விண்ணில் செலுத்தப்பட்டது.  
, ஸ்ரீஹரிக்கோட்டா)]]  
கார்டோசாட்-2 செயற்கைக்கோள் பூமியை படமெடுக்கவும், கடல் வழி போக்குவரத்தை கண்காணிக்கவும், நீர்வள மேம்பாட்டுக்கும், காடுகள் அழிக்கப்படுவதை தடுக்கவும் உதவும். இந்தியாவின் இரண்டு மீநுண் செயற்கைக்கோள்களான ஐ.என்.எஸ் 1ஏ, ஐ.என்.எஸ்.1பி ஆகியவையும் இதில் அடங்கும்.  

இத்துடன் இணைந்து, 664 கிலோ மொத்த எடை கொண்ட மற்ற நாடுகளின் 103 செயற்கைக்கோள்களும் விண்ணில் ஏவப்படவுள்ளன.  
இதில் இஸ்ரேல், கஜகஸ்தான், நெதர்லாந்து, சுவிட்சர்லாந்து, ஐக்கிய அரபு அமீரகம் நாடுகளின் தலா ஒரு நானோ செயற்கைக்கோளுடனும், அமெரிக்காவில் இருந்து மொத்தம் 96 நானோ செயற்கைக்கோள்களுடன் பயணிக்கவுள்ளது பிஎஸ்எல்வி சி-37 ராக்கெட். இந்த மீநுண் செயற்கைகோள்கள் ஒவ்வொன்றும், 5 முதல் 10 கிலோ எடை கொண்டதாக இருக்கும். இந்த செயற்கைக் கோள்கள் அனைத்தும் பூமியில் இருந்து 505 கி.மீ. தொலைவில் புவி சுற்றுவட்டப் பாதையில் நிலைநிறுத்தப்படும்.  

## சுமை திறன் மற்றும் பிறஅளவுறுக்கள்
- நிறை: மொத்த எடை: 320,000 கிலோகிராம் (710,000 பவுண்டு)
- சுமை எடை: 1,378 கிலோகிராம் (3,038 பவுண்டு)
- ஒட்டுமொத்த உயரம்: 44.4 மீட்டர் (145.7 அடி)
- ஓட்டு: நிலை 1: திட HTPB அடிப்படையிலானது
- நிலை 2: திரவ UH 25 + N2O4
- நிலை 3: திட HTPB அடிப்படையிலானது
- நிலை 4: திரவ MMH + MON-3
- உயரம்: 505 கிலோமீட்டர் (314 மைல்)
- அதிகபட்ச வேகம்: வினாடிக்கு 7,809.52 மீட்டர் (25,622 அடி / கள்) (காரோட்டோசாட் -2 டி பிரிவின் நேரத்தில் பதிவு செய்யப்பட்டுள்ளது)
- சாய்வு: 97.46 °
- காலம்: 94.72 நிமிடங்கள்

- 

### கார்டோசாட் விவரம்
கார்டோசாட் செயற்கைக்கோள்கள் 2005ஆம் ஆண்டு முதல் விண்ணில் ஏவப்பட்டு வருகின்றன.  
2007 ஆம் ஆண்டு ஏவப்பட்ட கார்டோசாட்-2ஏ செயற்கைக்கோள்தான் அண்டை நாடுகள் விண்ணில் ஏவும் செயற்கைக்கோள்களை கண்காணித்தது.  
2016ஆம் ஆண்டு சூன் மாதம் 22ஆம் தேதி ஏவப்பட்ட கார்டோசாட்-2சி தான் சூரிய வட்டப்பாதையில் நிலைநிறுத்தப்பட்டு, பூமியை கண்காணிக்கும் வகையில் அனுப்பப்பட்டது.  
மேலும், மின்காந்த நிறமாலையில் செயல்படும் வகையில் சிறப்பு கேமிரா இதில் பொருத்தப்பட்டுள்ளது.  
விநாடி துளிகளில் பூமியின் எந்த பகுதியையும் மிகவும் தெளிவாக படம் பிடித்து தள்ளும் சிறப்புமிக்கது. முக்கியமான பகுதிகளை வீடியோவாகவும், நீண்ட புகைப்படமாகவும் எடுக்கும் திறன் படைத்தது. பூமியில் எந்த ஒரு பகுதியையும் தெளிவுடன் உயர் தொழில்நுட்பத்தில் படம் பிடித்து அனுப்ப கூடியது இந்தச் செயற்கைக்கோள். கார்டோசாட்-2 செயற்கைக் கோள் அனுப்புகிற படங்கள் வரை படப் பயன்பாடு, நகர்ப்புற, ஊரகப் பகுதிகளின் பயன்பாடு, கடலோரப் பகுதி பயன்பாடு, சாலை இணைப்பு கண்காணிப்பு, நீர் விநியோகம், தரை பயன்பாட்டு வரைபடங்கள் உள்ளிட்டவற்றுக்கும் புவியியல் சார்ந்த அம்சங்களில் ஏற்படும் மாற்றங்களைக் கண்டறிவதற்கும் பெரிதும் உதவிகரமாக இருக்கும்  
இந்த ஏவுதலுக்கான செலவு $ 15 மில்லியன் ஆகும். இஸ்ரோவின் அறிக்கையின்படி, பல சர்வதேச நாடுகளுக்கு இடையேயான வர்த்தக ஏற்பாட்டின் ஒரு பகுதியாக இதுவரை 101 சர்வதேச செயற்கைக்கோள்கள் வர்த்தகமுறையில் ஏவப்பட்டுள்ளது, இந்திய அரசாங்க துறையின் கீழ் இயங்கும் ஆண்ட்ரிக்ஸ் கார்ப்பரேஷன் லிமிடெட் இஸ்ரோவின் வணிகப் பிரிவு ஆகும்.
# நரேஷ் ஷயினி


**நரேஷ் சாய்னி** இந்திய அரசியல்வாதி ஆவார். இந்தியாவின் உத்திரப் பிரதேச மாநிலத்தின் 17 வது சட்டமன்ற உறுப்பினராக உள்ளார். நரேஷ் சாய்னி உத்தரப்பிரதேச மாநிலத்தின் பீட் தொகுதியை பிரதிநிதித்துவப்படுத்துகிறார்.  

## ஆரம்பகால வாழ்க்கை மற்றும் கல்வி
நரேஷ் சாய்னி, உத்தரபிரதேச மாநிலத்தில் கங்கோ அருகே உள்ள ஒரு சிறிய கிராமமான முபாரக் புர்பரில் பிறந்தார். மீரட் பல்கலைக்கழகத்தில் அரசியல் விஞ்ஞானத்தில் எம்.ஏ. பட்டம் பெற்றார். சாய்னி ஒரு தொழிலதிபராக உள்ளார்.  

## அரசியல் வாழ்க்கை
இராமன் மசூதிடன் 2012 இல் நரேஷ் சாய்னி இணைந்தார். உத்தரபிரதேச சட்டசபைத் தேர்தலில் நரேஷ் போட்டியிட்டார். ஆனால், 514 வாக்குகள் வித்தியாசத்தில் மஹாவீர் ராணாவுக்கு தோல்வி ஏற்பட்டது. ஆனால் 2017 ஆம் ஆண்டில் உத்தரப் பிரதேச சட்டசபை தேர்தலில் சாய்னி 25,000 வாக்குகள் வித்தியாசத்தில் வெற்றி பெற்றார். அவரது மனைவி உஷா சஹரன்பூர் மாவட்டத்தில் ஜிலா பஞ்சாயத்து உறுப்பினராகவும் பணியாற்றினார்.  

## பதவி
| 01 | 2017 | - | உறுப்பினர், 17th Legislative Assembly | } |
| --- | --- | --- | --- | --- |
# பாதை விலகல் (இயற்பியல்)



இயற்பியலில் **விலகல்** (*Deflection*), என்பது தாெடா்ச்சியாக முடுக்கத்தில் இருக்கும் பாெருளின் மோதலின் விளைவாக அப்பொருளின் முடுக்கத்தில் மாற்றத்தை ஏற்படுத்துகின்றது.  

எடுத்துக்காட்டுகள்:  
- ஒரு பந்தானது தரை அல்லது ஒரு துடுப்பில் பட்டு  எழும்புகின்றது
- மின்னணுக்கற்றை படத்தை உருவாக்கப் பயன்படுத்தப்படுகிறது
- ஈர்ப்பு விசையால் ஏற்படும்  சாா்பற்ற வளைவு

ஒரு பொருளின் திசைமாற்ற செயல்திறன் 100 விழுக்காட்டிற்கு சமமாகவோ அல்லது அதிகமாகவோ இருக்க முடியாது.  

உதாரணமாக,  
- ஒரு கண்ணாடி அதன்  மீது விழும் குறிப்பிட்ட அளவுள்ள ஒளியை அதே அளவு வெளிப்படுத்த முடியாது.
- ஒரு பந்தை வீசும் பாேது அது தரையில் படும் வீழ்ச்சிக்கு முன்னர்  (அதன் மீது செயல்படும் ஈர்ப்பு விசை தவிர வேறெந்த விசையும் செயல்படாது) அப் பந்து முதலில் இறங்க ஆரம்பித்த இடத்திற்கு மீண்டும் திரும்பிச் செல்லாது. இது வெப்பவியக்கவியலின் ஒரு விளைவாகும், அங்கு ஒவ்வொரு செயலுக்கும், சில ஆற்றல் மாற்றங்கள் ஏற்பட்டு வேறு ஆற்றல்களாக மாற்றப்படும் அல்லது பொருள்களின் மோதலினால் ஏற்படும் உருமாற்றத்தால் ஈா்க்கப்படுகிறது.
# ஒலி துன்புறுத்தல் சாதனம்

**ஒலி துன்புறுத்தல்** *(Acoustic harassment)* என்பது சில சூழல்களில் விலங்குகளையும் மனிதர்களையும் ஒரு பகுதியிலிருந்து பாதுகாக்கப் பயன்படும் தொழில்நுட்பம் ஆகும். கடல்சார் பாலூட்டிகளை மீன்வளர்ப்பு ஏற்பாடுகளிலிருந்து விலக்கி வைக்கவும், வானுந்து நிலையம், புளுபெர்ரி துறை போன்ற சில இடங்களில் இருந்து பறவைகள் பறக்க வைத்து விலக்கவும் இத்தொழில்நுட்பங்கள் பயன்படுகின்றன..  

குறுகிய காலத்துக்கு இவை ஏற்றவையாக இருந்தாலும் நாளடைவில் விலங்குகள் இதற்குத் தம்மை தகவமைத்துக் கொள்கின்றன. மேலும் அவை அவ்வொலியால் இன்னலேதும் இல்லையென அறிந்ததும் அவ்வொலியை நாடி அவை வரத்தொடங்கி விடுகின்றன.
# இரு அல்லீல் கலப்பு

**இரு அல்லீல் கலப்பு** (*diallel cross*) அல்லது **இரு மாற்றுரு கலப்பு** என்பது தாவர, விலங்கு மரபன்களின் பண்புக் கூறுகளை ஆய்வுசெய்யவும் கலப்பினம் உருவாக்கவும் மரபியலாளர்களாலும் தாவர, கால்நடை வளர்ப்பாளர்களாலும் பயன்படுத்தப்படும் ஓர் இனச்சேர்க்கை முறையாகும்.  

முழு இரு மாற்றுரு கலப்பில், அனைத்து வாய்ப்புள்ள கலப்பினங்களை உருவாக்க அனைத்து பெற்றோர்களும் கலப்புக்கு உள்ளாக்கப்படுகின்றன. எதிரெதிர் கலப்புகளைத் தவிர்த்து பெற்றோருடனும் பெற்றோரின்றியும் அரை இருமாற்றுரு கலப்பு வேறுபாடுகள் செய்யப்படுகின்றன. செய்முறைகளில், முழு இரு மாற்றுரு கலப்புக்கு இருமடங்கு கலப்புகளும் புது நுழைவுகளும் தேவைப்படுகின்றன; தாயின் விளைவுக்கும் தாயோடு பெற்றோர் இருவரின் விளைவுக்கும் பொருந்த இக்கலப்புகளுக்கு ஓர்வில் இசைவளிக்கப்படுகின்றன. அதுபோன்ற எதிரெதிர் விளைவுகள் ஏதும் கணிசமாக இல்லையெனக் கருதும்போது, அப்போது எதிரெதிர் கலப்பு இல்லாத அரை இரு மாற்றுரு கலப்புகள் விளைவுடையனவாக இருக்கலாம்.  

வழக்கமாக, பொது பகுப்பாய்வு முறைகள் பொது நேரியல் படிமங்களைப் பயன்படுத்தி, கலப்பினக் குழுக்கள் இனங்காண்டு, பொது அல்லது சிறப்பு கலப்புதிறம் மதிப்பிடப்படுகிறது. அதோடு செய்முறைச் சூழல்கள் ஊடாட்டங்களும் ஆண்டுகளும் அல்லது கூடுதல் ஓங்கல், மரபியல் புறநிலைப்பு விளைவுகளும் மரபியல் ஒட்டுறவும் மதிப்பிடப்படும்.  

## இனக்கலப்பு வகைகள்
இரு மாற்றுரு கலப்பில் பின்வரும் நான்கு முதன்மை வகைகள் உள்ளன:  
1. முழு இரு மாற்றுரு பெற்றோருடனும் எதிரெதிர் கலப்புகளுடனும்
1. முழு இரு மாற்றுரு பெற்றோரில்லாமலும் எதிரெதிர் கலப்புகளுடனும்
1. அரை இரு மாற்றுரு பெற்றோருடன் ஆனால் எதிரெதிர் காலப்புகள் இல்லாமல்
1. அரை இரு மாற்றுரு பெற்றோரில்லாமலும் எதிரெதிர் காலப்புகள் இல்லாமலும்
# அஸ்வின் சாங்கி



**அஸ்வின்சாங்கி** (*Ashwin Sanghi*, பிறப்பு 25 ஜனவரி 1969) ஒரு இந்திய எழுத்தாளர். இவர் அறிவியல்பரபரப்பூட்டும் வகைசார்ந்த நாவல்களை எழுதியுள்ளார். இவர் * ரோஷாபால் கோடு* *சாணக்யா தான் மந்திரம்* மற்றும் *தி கிருஷ்ணா கீ* (*The Rozabal Line*, *Chanakya's Chant* and *The Krishna Key*) ஆகிய மூன்று விற்பனையில் சாதனைபடைத்த சிறந்த நாவல்களை படைத்துள்ளார்.  இவரது புத்தகங்களில்  வரலாறு, இறையியல் மற்றும் புராண அடிப்படையில் கருப்பொருள்கள் அமைந்திருக்கும். இவர் இந்தியாவின் விற்பனையில் சாதனை படைத்த சிறந்த சதி-புனைகதைப் படைப்பாளிகளில் ஒருவர். இந்திய வரலாறு மற்றும் புராணங்களைத் தற்கால சூழலுக்கேற்றவாறு கதைபுனையும் எழுத்தாளராவார். உள்ள புதிய சகாப்தத்தின் 100 பிரபலங்களில் ஒன்றாக. ஃபோர்ப்ஸ் இந்தியா இவரை 100 பிரபலங்களுள் ஒருவராகப் பட்டியலிடப்பட்டுள்ளது. அவரது சமீபத்திய நாவல், இல்சியால்காட் சாகா ஏப்ரல் 2016 இல் வெளியிடப்பட்டது.  

## மோற்கோள்கள்
# வேட்டைப்பெருமாள் கோயில், புதுக்கோட்டை

**வேட்டைப்பெருமாள் கோயில்** புதுக்கோட்டை நகரிலுள்ள சிவன் கோயிலாகும்.  

## அமைவிடம்
இக்கோயில் புதுக்கோட்டையின் பழைய பேருந்து நிலையப் பகுதியில் அமைந்துள்ளது.  

## சிறப்புகள்
இக்கோயில் பெருமாள் என்ற போர் வீரனின் நினைவாக கட்டப்பட்டது. இவர் வேட்டையாடுதல், போர்த் தந்திரங்களில் சிறந்து விளங்கினார். சிவகங்கை மன்னரின் அரண்மனையிலிருந்து தெட்சிணாமூர்த்தி கடவுள் விக்கிரகத்தை கவர்ந்து வரும்போது எதிரிகளின் விச அம்பு முதுகில் பாய்ந்து வீழ்ந்த இடமே தற்பொழுது கோயில் உள்ள இடமாகும். அவ்வீரனின் நினைவாக புதுக்கோட்டை மன்னர் இக்கோயிலைக் கட்டினார். ஆடி மாத கடைசி வெள்ளிக்கிழமையில் திருவிழா மற்றும் அன்னதானம் நடைபெறுகிறது.  

## விழாக்கள்
இக்கோயிலில் திருவாதிரையையொட்டி விழா நடைபெறுகிறது.
# ஆற்றூர் ரவிவர்மா


**ஆற்றூர் ரவிவர்மா** (*Attoor Ravi Varma*, 27 திசம்பர் 1930 – 26 சூலை 2019) மலையாள மொழியின் முன்னோடியான புதுக்கவிஞர் ஆவார். இலக்கிய உலகிற்கு வழங்கிய பங்களிப்பிற்காக கேந்திர சாகித்திய அகாதமி விருது பெற்றவர்.  

## வாழ்க்கைக் குறிப்பு
திரிச்சூர் அருகே ஆற்றூர் என்ற ஊரில் பிறந்தார். மலையாளம் பி. ஏ ஆனர்ஸ் படித்துக்கொண்டிருக்கும்போது இந்திய விடுதலை இயக்கத்தில் ஈடுபட்டார். பின்னர் இடதுசாரியானார். தலைமறைவுப் போராளியாக இருவருடம் இருந்தார். இந்தியாவுக்கு சுதந்திரம் கிடைத்த பின்னர் சென்னை பல்கலைக்கழகத்தில் மலையாளப் பேராசிரியராகப் பணியாற்றினார். பின்பு கேரளத்தில் தலைசேரி பிரண்ணன் கல்லூரி மலையாளப் பேராசிரியராக ஆனார்.  

இரவிவர்மா மலையாளத்தில் புதுக்கவிதைகளை எழுதிய முன்னோடிகளான அய்யப்ப பணிக்கர், சுகதகுமாரி, ஆர். ராமச்சந்திரன், சச்சிதானந்தன் , என். என். கக்காடு ஆகியோரின் வரிசையில் வரக்கூடியவர். 1962இல் வெளிவந்த *புதுமுத்ரகள்* என்ற புதுக்கவிதை தொகுதி மலையாளத்தில் புதுக்கவிதை இயக்கத்தை ஆரம்பித்து வைத்தது.  

இவர் எம். கோவிந்தனால் கவரப்பட்டவர். மலையாளத்தை தமிழுடன் தொடர்புபடுத்தி சிந்திக்கக்கூடிய மரபை சார்ந்தவர். தமிழ் எழுத்தாளர்களான புதுமைப்பித்தன், சுந்தர ராமசாமி, மனுஷ்யபுத்திரன், சல்மா, தேவதேவன் மற்றும் ஜெயமோகன் போன்றவர்களின் படைப்புகளை மலையாளத்தில் மொழிபெயர்த்திருக்கிறார். அத்துடன் கம்ப ராமாயணம் போன்ற செவ்வியல் இலக்கியத்தையும் மொழிபெயர்த்துள்ளார். இவரது புதுக்கவிதைகள் இசையற்றவை. நேரடியானவை. கற்பனாவாதப் பண்பு இல்லாத யதார்த்தவாத கவிதைகள்  

தமிழில் இருந்து தொடர்ந்து மலையாளத்துக்கு மொழியாக்கங்கள் செய்து வருகிறார். மொழியாக்கத்துக்கான கேந்திர சாகித்ய அக்காதமி விருது 1997ல் கிடைத்தது. கவிதைக்கான கேந்திர சாகித்ய அகாதமி விருது 2001ல் கிடைத்தது.  

## மொழிபெயர்ப்புகள்
- ஜேஜேசில குறிப்புகள். (சுந்தர ராமசாமி)
- ஒருபுளியமரத்தின் கதை (சுந்தர ராமசாமி)
- நாளை மற்றுமொரு நாளே (ஜி நாகராஜன்)
- இரண்டாம் ஜாமங்களின் கதை (சல்மா)
- புதுநாநூறு, 400 தமிழ்க்கவிதைகள்
- பக்திகாவியம் (சைவ நாயன்மார்கவிதைகள்)

## கவிதை படைப்புகள்
- ஆற்றூர் ரவி வர்மாவுடை கவிதைகள் பாகம்-1(1957-1994), கோட்டயம்: டி. சி. புக்ஸ், 1995.
- ஆற்றூர் ரவி வர்மாவுடை கவிதைகள்பாகம்-2(1995-2003), கோட்டயம்: டி. சி. புக்ஸ், 2003.

## விருதுகள் மற்றும் பரிசுகள்
- 1996: ஆற்றூர் ரவி வர்மாவுடை கவிதைகள் பாகம்-1 கேரள சாகித்திய அகாடமி விருது (கவிதை)
- 1997: ஆஸான் விருது-சென்னை ஆஸான் சமிதி
- 2001 ஆற்றூர் ரவி வர்மாவுடை கவிதைகள் கேந்திரா சாகித்திய அகாடமி விருது (கவிதை)
- 2005: ஆற்றூர் ரவி வர்மாவுடை கவிதைகள்பாகம்-2 பி.குன்னிராமன் நாயர் விருது
- 2012: எழுத்தச்சன் விருது
- கேரளா சாகித்திய அகாதமி மொழிபெயர்ப்பு பரிசு
- கேந்திரா சாகித்திய அகாதமியின் மொழிபெயர்ப்பு பரிசு
- பிரேம்ஜி விருது
- ஈ. கே. திவாகரன் போத்தி விருது
- மகாகவி பந்தளம் கேரள வர்மா கவிதை விருது
# தலித் எழில்மலை

**தலித் எழில்மலை** (*Dalit Ezhilmalai*, பிறப்பு: *ஏழுமலை*, சூன் 24, 1945 - மே 6, 2020) ஓர் இந்திய அரசியல்வாதியும், முன்னாள் மத்திய அமைச்சரும் ஆவார். இவர் பாட்டாளி மக்கள் கட்சி சார்பாகவும் மற்றும் அனைத்திந்திய அண்ணா திராவிட முன்னேற்றக் கழகம் சார்பாகவும், இந்திய நாடாளுமன்றத்திற்குத் தேர்ந்தெடுக்கப்பட்டார்.  

## பிறப்பு
இவர் சூன் 24, 1945 ஆம் ஆண்டு சென்னை மாகாணத்தின், செங்கல்பட்டு மாவட்டம், மதுராந்தகம் அருகே உள்ள இரும்பேடு கிராமத்தில் பிறந்தார். 1970 ஆம் ஆண்டு முதல் இராணுவத்தில் சேர்ந்து பணிபுரிந்த இவர், 1971 ஆம் ஆண்டு இந்தியா, பாகிஸ்தான் போரில் இராணுவ அதிகாரியாக சிறப்பாக பணியாற்றியவர். இராணுவத்தில் சிறந்த சேவை ஆற்றியதற்காக குடியரசுத் தலைவரிடம் கே. சைனிக் சேவா பதக்கம் பெற்றார். பின்னர் இராணுவத்தில் இருந்து ஓய்வு பெற்றார்.  

## அரசியல் வாழ்க்கை
இவர் பாமகவில் இணைந்து அக்கட்சியின் பொதுச்செயலாளராகவும், அந்த கட்சியின் மூத்த தலைவர்களில் ஒருவராகவும் திகழ்ந்தவர். 1998 ஆம் ஆண்டு நடந்த மக்களவைத் தேர்தலில் பாமக சார்பில், சிதம்பரம் தொகுதியிலிருந்து, 12 வது மக்களவைக்குத் தேர்ந்தெடுக்கப்பட்டார். இவர் வாஜ்பாய் தலைமையிலான மத்திய அரசில் (தனிப்பொறுப்பு) சுகாதாரத்துறை இணை அமைச்சராக பணியாற்றினார்.  

பின்னர் இவர் அஇஅதிமுகவில் சேர்ந்தார். 2001 ஆம் ஆண்டு நடந்த இடைத் தேர்தலில் திருச்சி தொகுதியில், அஇஅதிமுகவின், நாடாளுமன்ற உறுப்பினராகத் தேர்ந்தெடுக்கப்பட்டார். பின்னர் இவர் அரசியலில் இருந்து ஒதுங்கினார்.  

## குடும்பம்
இவர் மனைவியின் பெயர் முனிரத்தினம். இவர்கள் மூன்று மகள்களையும் ஒரு மகனையும் ஈன்றனர்.  

## இறப்பு
உடல்நலக்குறைவால் அவதிபட்டு வந்த இவர், 06 மே 2020 ஆம் நாள் புதன்கிழமை சென்னையில் உள்ள அவரது இல்லத்தில் மாரடைப்பால் காலமானார்.
# குல்திப் சிங்


**குல்திப் சிங்** (*Kuldip Singh*, 1 சனவரி 1932 – 25 நவம்பர் 2024) இந்திய வழக்கறிஞரும், இந்திய உச்ச நீதிமன்றத்தின் முன்னாள் உறுப்பினரும் ஆவார். நீதிமன்றத்தில் இருந்து ஓய்வு பெற்ற பின்னர், 2002-2008 தேசிய சீர்திருத்த ஆணைக்குழுவின் தலைமையில் 2001 ஆம் ஆண்டு மக்கள் தொகை கணக்கெடுப்புக்குப் பிறகு இந்தியாவின் அனைத்துப் பகுதியையும் மறுபரிசீலனை செய்தார்.  

1955 ல் பஞ்சாப் பல்கலைக் கழகத்திலிருந்து முதல் சட்டப் பட்டமும், 1958 ல் லண்டன் பல்கலைக் கழகத்திலிருந்து இரண்டாம் இடமும் பெற்றார். பின் லண்டனில் உள்ள லிங்கன் இன் இன் லண்டனில் ஒரு பாரிசில் பணியாற்றினார். 1959 இல் இந்தியாவுக்குச் சென்றார்.  

சிங், டிசம்பர் 14, 1988 அன்று உச்ச நீதிமன்றத்தில் நியமிக்கப்பட்டார், 1996 டிசம்பர் 21 அன்று ஓய்வு பெற்றார்.
# கீதாரி

**கீதாரி** (*Keethari*) எழுத்தாளர் சு.தமிழ்ச்செல்வி 2008 ஆம் ஆண்டில் எழுதிய நாவல் ஆகும். முழுக்க முழுக்க மேய்ச்சல் வாழ்க்கை கொண்ட மக்களின் வாழ்க்கைப் பின்னணியை நாவலாக்கியிருக்கிறார். ஆடுமேய்ப்பவர்களின் வாழ்க்கை பற்றிய ஏராளமான நுண்ணிய செய்திகள் நாவலில் இடம்பெற்றுள்ளன. நியூ செஞ்சுரி புத்தக நிறுவனம் புத்தகத்தை வெளியிட்டது.  

## நாவலின் மையக்கருத்து
‘கீதாரி” என்பது இடையரைக் குறிக்கும். இந் நாவலில் இடையர்களின் தலைவன் 'கீதாரி' என்னும் சொல்லால் அழைக்கப்படுகிறார். இந்நாவல் முழுக்க இடையர் வாழ்வைச் சித்தரிக்கிறது.  

## நூலாசிரியர்
எழுத்தாளர் சு. தமிழ்ச்செல்வி திருத்துறைப்பூண்டியைச் சேர்ந்தவராவார். ஆசிரியராகப் பணியாற்றி வருகிறார். மாணிக்கம், அளம், பொன்னாச்சரம், ஆறுகாட்டுத்துறை, கீதாரி, தொப்புள்கொடி மற்றும் கண்ணகி ஆகிய நாவல்களை எழுதியுள்ளார். இவர் எழுதிய "மாணிக்கம்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது.  

## சிறப்பு
திருச்சி ஈ. வே. ரா. கல்லூரியில் முதுகலைத் தமிழ்ப் பாடத்திட்டத்தில் இந்நாவல் இடம்பெற்றுள்ளது.
# புதுக்கோட்டை தடி கொண்ட அய்யனார் கோவில்



**தடி கொண்ட ஐயனார் கோவில்** என்பது தமிழ்நாடு மாநிலத்தில் புதுக்கோட்டை நகரில் சத்தியமூர்த்தி பகுதியில் உள்ள ஐயனார் கோயில் ஆகும். இக்கோவிலுக்கு சொந்தமான திடல் புதுக்கோட்டை தடி கொண்ட ஐயனார் திடல் என அழைக்கப்படுகிறது. இத்திடலில் நகருக்குள் போராட்டங்கள் நடைபெற அனுமதியளிக்கப்படுகிறது.  

## கோவில் உருவாக்கம்
புதுக்கோட்டை சமஸ்தானத்தில் திவானாக இருந்த சேசையா சாஸ்திரிகள் என்பவர் புதுக்கோட்டை நகரை சீரமைத்தார். மார்த்தாண்ட பைரவபுரம் என்ற பெரிய தெருவை உருவாக்கும் போது ஒரு ஆலமரமும் அதனடியில் சாஸ்தா கோயிலும் தடையாக இருந்தன. அவற்றை நீக்கி புதுக்கோயிலை வேறொரு இடத்தில் கட்டியுள்ளார்.  

முன்னொரு காலத்தில் கலசமங்களம் என்ற பெயரில் தற்போதைய புதுக்கோட்டைக்கு கிழக்கே பொற்பனைக்கோட்டை பகுதியில் புதுக்கோட்டை நகரமே இருந்ததாக பல்வேறு சான்றுகள் உள்ளன. இப்புதிய நகரின் காவல் தெய்வமாக கலசமங்களம் பகுதியிலேயே பிடிமண் எடுத்து கட்டப்பட்டுள்ள கோவிலே தடி கொண்ட ஐயனார் திருக்கோவில் ஆகும்.  

## சிறப்பு
புதுக்கோட்டை மன்னர் ஒவ்வொரு ஆண்டும் இக்கோயிலின் திருவிழாவின் போது அருள்வாக்கு கேட்ட பின்னரே அவ்வாண்டின் பணிகளை திட்டமிடுவார் என்று கூறப்படுகிறது. 1960 ஆம் ஆண்டு வரை விலங்குகள் பலியிடும் வழக்கம் இக்கோயிலில் இருந்துள்ளது. அதன் பின்னர் பலியிடும்விழா நிறுத்தப்பட்டு தற்போது சைவ படையல் முறையே பின்பற்றப்படுகிறது.  

பேட்டையார் சமுதாய மக்களினால் காணிக்கையாக வழங்கப்பட்ட ஒற்றைக்கல்லால் செய்யப்பட்ட யானை சிலை கோவில் முன்பு உள்ளது.  

## ஆதாரங்கள்
# சுரு பள்ளத்தாக்கு



**சுரு பள்ளத்தாக்கு** (*Suru valley*) என்பது இந்தியாவின் சம்மு காசுமீர் மாவட்டத்திலுள்ள லடாக் பகுதியில் அமைந்துள்ள ஒரு பள்ளத்தாக்கு ஆகும், சிந்து நதியின் முக்கிய கிளை ஆறான சுரு ஆறு இப்பள்ளத்தாக்கின் வழியாக பாய்ந்து செல்கிறது.  

## மக்கள்

தார்டு மற்றும் திபெத்திய வம்சாவளியைச் சேர்ந்த மக்கள் 25,000 பேர் சுரு பள்ளத்தாக்கில் வசிக்கின்றனர். இப்பள்ளத்தாக்கின் தாழ் பகுதிகளான சாங்கு, பானிக்கார், பார்காசிக்கின் தென்பகுதி போன்ற இடங்களிலும் கார்கில்லிலும் வசிக்கும் மக்களில் பெரும்பாலோர் சியா பிரிவு இசுலாம் இனத்தைச் சேர்ந்தவர்களாவர். பார்காசிக்கிற்கு அப்பால் கடல் மட்டத்திலிருந்து 3657 மீட்டர் உயரத்தில் இரேங்தம் என்ற தனிமையான குடியிருப்புப் பகுதி அமைந்துள்ளது. மிகச் சிறிய யல்தோ, யுலிதோக் குடியிருப்பினர் தவிர இப்பகுதியில் அதிகமான மக்கள் எவரும் வசிக்கவில்லை. இங்குள்ள மக்கள் சமூக மற்றும் கலாச்சாரத்தில் திபெத்திய பௌத்தத்தின் கெலுக்பா பிரிவினருக்குச் சொந்தமான 18 ஆம் நூற்றாண்டைச் சேர்ந்த இரேங்தம் மடாலயத்தை ஆதரிக்கின்றனர். இரேங்தம் மடாலயத்திற்கு தெற்கே 25 கிலோமீட்டர் தொலைவில் கடல் மட்டத்திற்கு 4400 மீட்டர் உயரத்தில் பென்சி லா கணவாய் சான்சுகாரை இணைக்கிறது.  

## நிலமும் விவசாயமும்

3,000 மீட்டர் (9,843 அடி) உயரத்திற்கும் குறைவான பள்ளத்தாக்கின் கீழ் பகுதி லடாக்கின் முக்கிய விவசாய உற்பத்தி செய்யும் பகுதிகளில் ஒன்றாகும், இப்பகுதியில் ஆண்டுக்கு இரண்டு போகம் பயிர்கள் அறுவடை செய்யப்படுகின்றன, மிகவும் கடுமையான குளிர்கால பனிப்பொழிவுகளிலிருந்து இவ்விவசாயத்திற்கு தேவையான நீர் கிடைக்கிறது. வில்லோ, பாப்லர் மரங்கள் நன்கு பசுமையாக தழைத்து இப்பகுதியை கவர்ச்சிகரமாக ஆக்குகின்றன. ஆனால் இரேங்தம்மைச் சுற்றியுள்ள நிலப்பரப்புகள் வறண்டும் விளைச்சலற்ற நிலப்பரப்பாகவும் உள்ளன. 7000 மீட்டர் உயரத்தில் உள்ள நன்-குன் பாறைத் தொகுதி வெண்மையான கூர்முனை சிகரங்கள் பள்ளத்தாக்கின் பல இடங்களிலிருந்தும் தெரிகின்றன.  

## சுற்றுலா

கணிசமான ஆற்றல் இருந்தபோதிலும், பள்ளத்தாக்கில் சுற்றுலா நடவடிக்கைகள் மிகவும் குறைவாகவே உள்ளன, பெரும்பாலான பார்வையாளர்கள் பதும் மற்றும் சான்சுகருக்கு சுற்றுலா செல்கின்றனர். இங்கு பார்வையாளர்களுக்கென சில வசதிகள் உள்ளன, ஆனால் சம்மு-காசுமீர் சுற்றுலாவில் அடிப்படை சுற்றுலா பங்களாக்கள் பல கிராமங்களில் உள்ளன. இரேங்தம்மில் ஒரு கோடைகால கூடாரம் முகாம் உள்ளது. நன் குன் வரை மலையேறும் பயணங்களுக்கு டாங்கோல் கிராமம் ஒரு தொடக்க புள்ளியாகும்.
# ஜி. பி. வெங்கிடு



**ஜி. பி. வெங்கிடு** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், கோபிச்செட்டிப்பாளையம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

## இறப்பு
உடல்நலக்குறைவு காரணமாக கோவையில் உள்ள மருத்துவமனையில் அனுமதிக்கப்பட்டு இருந்த வெங்கிடு சிகிச்சை பலனின்றி 23.09.2020 மாலை 4 மணிக்கு மருத்துவமனையிலேயே காலமானார். அவருக்கு வயது 83.
# உளுந்து பயிரில் இரு அறுவடை நுட்பம்

**இரு அருவடை நுட்பம்** என்பது கோடை இரவை பட்டத்தில் உளுந்து பயிருக்குரிய உர அளவுடன் 25-30 கிலோ யூரியாவை 40-45 நாளில் மேலுரமாக இடப்படுகிறது. இதனால் 60-65 நாளில் முதல் அறுவடை முடிந்தவுடன் 20 நாட்களில் மீண்டும் துளிர்த்து 100 வது நாளில் இரண்டாவது அறுவடைக்கு பயிர் தயாராகிறது. இதற்கு இரு அறுவடை தொழினுட்பம் என்றும் பெயர். இது தஞ்சாவூர் மாவட்த்தில் அதிக அளவு பின்பற்றப்படுகிறது.  

## மேற்கோள்
# தலையூத்து அருவி

தமிழ்நாடு, திண்டுக்கல் மாவட்டம், தொப்பம்பட்டி ஊராட்சி ஒன்றியம், விருப்பாட்சி அருகே உள்ள வனப்பகுதியை ஒட்டிய பகுதியில் **தலையூத்து அருவி ** (*Thalaiyuthu falls *) எனப்படும்.  

## அமைவிடம்

திண்டுக்கல் மாவட்டம், விருப்பாட்சி ஒட்டிய மேற்குத் தாெடர்ச்சி மலைப்பகுதியில் அமைந்துள்ள அருவியே தலையூத்து அருவி ஆகும். இது இயற்கையான வனப்பகுதியாகும். குழுவாக செல்வது நன்மை பயக்கும்.  

## சிறப்பு

குழுவாக சென்றால் இயற்கையை ரசித்து இன்பமாக குளிக்கலாம். இயற்கையான சுத்தமான காற்றைச் சுவாசிக்கலாம்.
# தலித் இலக்கியம்

**தலித் இலக்கியம்** (*Dalit literature*) என்பது தலித்களால்  தங்கள் வாழ்வியலைப் பற்றி எழுதப்பட்ட தொகுப்பு. இந்த இலக்கியம் இந்திய இலக்கியங்களில் முக்கியமான மற்றும் தனித்தன்மையுடைய பகுதியாகத் திகழ்கிறது. தலித் இலக்கியம் 1960 களில்  மராத்தி மொழியில் தொடங்கி,  இந்தி, கன்னடம், தெலுங்கு, பங்களா மற்றும் தமிழ் மொழிகளில் விளக்கஉரைகள், சிறுகதைகள், கவிதைகள் மற்றும் சுயசரிதைகள் என வெளியாயின.  
இனவெறுப்பு, அநீதி, அடிமைத்தனம் போன்ற ஒத்த சிக்கல்களால் தலித் இலக்கியமானது ஆப்பிரிக்க-அமெரிக்க இலக்கியத்துடன் ஒப்பிடப்படுகிறது.
# காகரிசி நாடகம்

**காகரிசி நாடகம்** (*Kakkarissi Natakam*) என்பது கேரளா மாநிலத்தின் ஒரு நாட்டுப்புற கலை வடிவமாகும். இது தமிழ்நாட்டிலிருந்து கேரளத்துக்குச் சென்ற ஒரு கலையாகும். இந்த நடனம் அடவுகள் மற்றும் பாடல்களுடன் நிகழ்த்தப்படுகிறது. மிருதங்கம், ஆர்மோனியம், கஞ்சிரா மற்றும் கைமணி ஆகியவை முக்கிய இசைக்கருவிகளாக இருக்கின்றன. இந்த கதை சிவன் தனது மனைவியான பார்வதி தேவியுடன் காக்கலன் மற்றும் காக்கத்தி என்ற நாடோடி இனமான நாடோடிகளாக பூமிக்கு வந்ததைச் சுற்றி அமைந்துள்ளது.  

## படக்காட்சியகம்
# ஐசோடோப்பு மின்வேதியியல்

**ஐசோடோப்பு மின்வேதியியல்** (*Isotope electrochemistry*) என்பது மின்வேதியலுக்குள் அடங்கும் ஒரு பிரிவாகும். ஐசோடோப்புகளின் மின் வேதியியல் பிரிப்பு, சமவியல்புடைய பரிமாற்ற சமநிலை மாறிலிகளின் மின் வேதியியல் மதிப்பீடு, இயக்கவியல் ஐசோடோப்பு விளைவு, மின்வேதியியல் ஐசோடோப்பு உணரிகள் போன்ற தலைப்புகள் இப்பிரிவில் ஆராயப்படுகின்றன.  

இத்துறை ஆராய்ச்சிக்கு வாய்ப்பளிக்கும் வகையிலுள்ள ஒரு துறையாகும். அணுக்கருப் பொறியியல், கதிரியக்க வேதியியல், மின் வேதியியல் தொழில்நுட்பம், புவி வேதியியல், உணரிகள் மற்றும் கருவிகள் போன்ற கோட்பாடு மற்றும் நடைமுறை முக்கியத்துவம் வாய்ந்த பல களங்களுடன் இத்துறை மேம்பட்டு வருகிறது.
# என். சி. சி. கல்வி



**என்.சி.சி வரையறுக்கப்பட்ட கல்வி நிறுவனம்** (*NCC Education Ltd*) என்பது பிரித்தானியக் கல்வியை உலகளாவிய அளவில் அளிக்கின்ற ஓர் உலகாய அளவில் வழங்கும் வரையறுக்கப்பட்ட நிறுவனமாகும் .  

## வரலாறு

ஆரம்பத்தில் தேசிய கணினி மையத்தின் ஒரு பகுதியாக, NCC கல்வி ஆரம்பத்தில் 1966 ஆம் ஆண்டில் பிரித்தானிய அரசாங்கத்தால் மேற்கொள்ளப்பட்ட IT முயற்சியாக நிறுவப்பட்டது. NCC கல்வி 1976 ஆம் ஆண்டில் IT தகுதிகளை வழங்கத் தொடங்கியது மற்றும் 1997 ஆம் ஆண்டு முதல் அதன் உயர் கல்வித் துறையை வர்த்தக நிகழ்ச்சிகள் மற்றும் அடித்தளத் திட்டங்கள் . 2002 ஆம் ஆண்டின் தொடக்கத்தில், NCC கல்வி, பள்ளிகளுக்கான தகவல் தொடர்பாடல் தொழில்நுட்ப (ICT) திட்டங்களை வழங்கி வந்தது.  

## இன்று

இன்று, NCC கல்விக்கு 50 க்கும் மேற்பட்ட நாடுகளில், (மான்செஸ்டர்), நேபாளம் (காத்மாண்டு), சீனா (பெய்ஜிங்), மலேசியா (கோலாலம்பூர்), மற்றும் தென்னாப்பிரிக்கா (கேப் டவுன்) மற்றும் உலகளாவிய கல்வி மேலாளர்களைப் பயன்படுத்துகிறது. NCC கல்வி தகுதிகள் மற்றும் பாடத்திட்டத்தை ஆணையம் (QCA) மூலம் அங்கீகாரம் பெற்றது மற்றும் ஆன்குவால் ஒழுங்குபடுத்தப்பட்டுள்ளது. பிரிட்டனில் பிசினஸ், புதுமை மற்றும் திறன்கள் (DBIS) திணைக்களத்தால் அங்கீகரிக்கப்பட்டது.  

நிறுவனத்தின் தகுதிகள் UK பல்கலைக்கழகங்களின் எண்ணிக்கையை வெளிப்படுத்தியிருக்கின்றன அல்லது வருடங்களுக்கு ஒரு முறை, இரண்டு மற்றும் மூன்று குறிப்பிட்ட பட்டப்படிப்பு திட்டங்களில் நுழைகின்றன. NCC கல்வி, வர்செஸ்டர் பல்கலைக்கழகம், கிரீன்விச் பல்கலைக்கழகம், இளங்கலை டிகிரி மற்றும் ஹெர்ட்ஃபோர்ட்ஷையர் பல்கலைக்கழகத்துடன் ஒரு மாஸ்டர் திட்டத்தை வழங்கி வருகிறது.
# சன்ஸ்கார்


**சன்ஸ்கார்** என்பது இந்திய மாநிலமான லடாக் மாநிலத்தின் கிழக்குப் பகுதியிலுள்ள கார்கில் மாவட்டத்தின் துணை மாவட்டம். சன்ஸ்கார், லடாக்கின் அண்டைப் பகுதியுடன் சேர்ந்து, சுருக்கமாக மேற்கு திபெத்தில் பேரரசின் ஒரு பகுதியாக இருந்தது. ஜான்ஸ்கர் மலைத்தொடர் ஜம்மு மற்றும் காஷ்மீர் மாநிலத்திலுள்ள லடாக்கிலிருந்து ஜான்ஸ்காரைப் பிரிக்கும் ஒரு மலைத் தொடராகும். புவியியல் ரீதியாக, ஜான்ஸ்கர் மலைத்தொடர் டெடிஸ் இமய மலையின் பகுதியாகும். இது சுமார் 100 கி.மீ. பரப்பளவில் ஒருங்கிணைக்கப்பட்ட இமய மலையின் பகுதியாகும். இது சுமார் 100 கி.மீ. பரப்பளவில் ஒருங்கிணைக்கப்பட்ட வலுவான மடிப்பு மற்றும் உறுதியற்ற, பலவீனமான மெமமோர்ஃபோஸ் வண்டல் தொடர். சன்ஸ்கர் மலைத்தொடரின் சராசரி உயரம் சுமார் 6,000 மீ (19,700 அடி) ஆகும். அதன் கிழக்கு பகுதி ரூப்சூ என்று அழைக்கப்படுகிறது. 2020இல் மக்கள்தொகை 20,000 ஆக இருந்தது.
# ஜெய்வாபாய் மாநகராட்சிப் பெண்கள் மேல்நிலைப் பள்ளி, திருப்பூர்


**ஜெய்வாபாய் மாநகராட்சிப் பெண்கள் மேல் நிலைப்பள்ளி** தமிழ்நாட்டின் திருப்பூரில் உள்ள மிகப்பெரிய அரசு மாநகராட்சிப் பள்ளியாகும். இம் மகளிர் மேல்நிலைப் பள்ளியானது 2008-09 ம் ஆண்டில் உலகிலேயே மிகுதியான மாணவிகளைக் கொண்ட பள்ளி என்ற பெருமை பெற்ற பள்ளியாகும். இப்பள்ளியில் 6 ஆம் வகுப்பு முதல் 12 ஆம் வகுப்பு வரை 7,285 மாணவிகள் படிக்கின்றனர். மேலும் இங்கு பெற்றோர் ஆசிரியர் கழகத்தால் நியமிக்கப்பட்டுள்ள 69 ஆசிரியர்கள் உட்பட மொத்தம் 164 ஆசிரியர்கள் பணியாற்றுகின்றனர். இப்பள்ளியில் 1985 ஆம் ஆண்டில் ஆங்கில வழி வகுப்புகளும், 1994 இல் கணிணி வகுப்புகள் தொடங்கப்பட்டன. சிறப்பாக கணிணி கல்வியை வழங்கியதற்கான தேசிய விருது 2004 ஆம் ஆண்டு இந்தப் பள்ளிக்கு கிடைத்தது. புதுதில்லியில் நடைபெற்ற விழாவில் அப்போதைய குடியரசுத் தலைவர் அப்துல் கலாம் இவ் விருதை வழங்கினார். இந்த விருதை அன்றைய ஜெய்வாபாய் பள்ளியின் பெ.ஆ.கழகத்தலைவர் ஆ.ஈசுவரன் பெற்றுக்கொண்டார். பள்ளி வளாகத்தில் மாணவிகள் உருவாக்கிய மழைநீர் சேமிப்புத் தொட்டி தமிழ்நாட்டுக்கே முன்னோடியாக விளங்கியது. இதற்காக இந்தப் பள்ளி மாணவிகளை 2002 ஆம் ஆண்டு நேரில் வரவழைத்து பாராட்டிய அப்போதைய முதல்வர் ஜெயலலிதா, ரூபாய் பத்தாயிரத்தை பரிசாக வழங்கினார்.  

## வரலாறு
1942 ஆம் ஆண்டு குஜராத் மாநிலத்தைச் சேர்ந்த டி. ஒ. ஆஷர் என்பவர், அவரது மனைவி ஜெய்வாபாயின் நினைவாக இப்பள்ளியைத் தொடங்கினார். 1942 இல் திருப்பூரிலுள்ள வாலிபாளையம் எனும் பகுதியில் பெண்களுக்கென்று தனியாக நகராட்சியின் ஆதரவுடன் இப்பள்ளி தொடங்கப்பட்டது. பின் சென்னை மாகாண அரசு புதிய பள்ளிக்காக 7.5 ஏக்கர் நிலம் வழங்கி உதவியது. இப்பள்ளிக்கான கட்டிடப் பணிகளுக்காக தி. சு. அவிநாசிலிங்கம் செட்டியார் நவம்பர் 11, 1948 இல் அடிக்கல் நாட்டினார். அன்றைய இந்திய மதிப்பில் ரூபாய் ஒரு லட்சம் செலவில் 18 வகுப்பறைகளுடன் கூடிய கட்டடம் கட்டப்பட்டது. அதன் பிறகு இப்பள்ளி அக்டோபர் 10, 1951 அன்று சென்னை மாநிலக் கல்வி மற்றும் சட்ட அமைச்சர் கே. மாதவ மேனனால் திறந்து வைக்கப்பட்டது. அப்போதைய திருப்பூர் நகர்மன்றத் தலைவர் கே. என். பழனிச்சாமிக்கவுண்டர் தலைமையில், பள்ளியின் நிறுவனர் டி. ஓ. ஆஷர் மற்றும் அவருடைய மகன்கள் பிரதாப் ஆஷர், கிருஷ்ணகுமார் ஆஷர் ஆகியோர் இந்தப் பள்ளியை திருப்பூர் நகராட்சிக்குத் தானமாக வழங்கினர். இதன் பிறகு இப்பள்ளி, ஜெய்வாபாய் நகராட்சிப் பெண்கள் மேல் நிலைப்பள்ளி எனும் பெயரில் செயல்பட்டு வந்தது. திருப்பூர் நகராட்சி, மாநகராட்சியாகத் தரம் உயர்த்தப்பட்டதைத் தொடர்ந்து இதன் பெயர் ஜெய்வாபாய் மாநகராட்சிப் பெண்கள் மேல்நிலைப்பள்ளி என்று மாற்றமடைந்தது.  

## ஆதாரங்கள்
- http://tiruppur.nic.in/schools.html
# ஆர். காளிதாசு

**ஆர். காளிதாசு** தமிழ்நாட்டின் அரசியல்வாதி ஆவார். அவர் இந்து மக்கள் கட்சியின் மாநில துணைத் தலைவராக இருந்தார்.  

## படுகொலை

2005 ஆம் ஆண்டு ஜூன் 21 இல் பகல் ஒரு மணிக்கு காளிதாஸ் மற்றும் அவரது மகன் பாலசந்தர் ஆகியோர் மதுரை முனிச்சாலையில் சென்றனர். அவர்களை இஸ்மாயில்புரம் 8 வது தெரு சந்திப்பு அருகில் 2 பேர் கத்தி, அரிவாளுடன் வழிமறித்தனர். அருகிலிருந்த ஒரு கடைக்குள், காளிதாஸ் தப்பி ஓடினார். எனினும் காளிதாஸ் ஆயுதங்களால் தாக்கி படுகொலை செய்யப்பட்டார். கொலை செய்யப்பட்ட போது அவருக்கு 55 வயது.  

## ஆதாரங்கள்
# அல்வால் ஏரி



**அல்வால் ஏரி** (*Alwal Lake*) இந்தியாவின் ஐதராபாத் நகரத்திற்கு அருகிலுள்ள ஒரு செயற்கை ஏரியாகும். செகந்திராபாத் நகரத்திற்கு வடக்கே 8 கிலோமீட்டர் தொலைவில் உள்ள அல்வால் பகுதியில் இந்த ஏரி அமைந்துள்ளது. அல்வால் ஏரி தொடர்பாக பல்வேறு பிரச்சினைகள் உள்ளன. இதனால் அல்வால் நகராட்சி அலுவலர்களுக்கு எப்போதுமே ஒரு பதட்டமான சூழல் நிலவிவருகிறது .  

## அமைவிடம்

செகந்திராபாத்-மும்பை இரயில் பாதையில் அமைந்திருக்கும் அல்வால் நகரத்தின் மையத்தில் இந்த ஏரி அமைந்துள்ளது. இரயில் பாதையிலிருந்தும் அல்வால் இரயில் நிலையத்திலிருந்தும் ஒரு அழகான தோற்றத்தைக் கொடுக்கிறது. இந்த ஏரியின் வழியாக செல்லும் பாதையின் வழியாகச் சென்றால் முழுமையான மற்றும் நெருக்கமான ஏரியின் தோற்றத்தை காணமுடியும்.  

## பயன்

இந்த ஏரி பல்வேறு நோக்கங்களுக்காக பயன்படுத்தப்படுகிறது. கணேச சதுர்த்தி காலத்தில், கணேசரின் சிலைகளும் ஏரிக்குள் மூழ்கவைக்கப்படுகின்றன. கூட்டத்தை கட்டுப்படுத்த அந்த நேரத்தில் ஏரி அருகே உள்ள சாலை முழுவதும் கூடுதல் விளக்குகள் மற்றும் கூடுதல் காவலர்கள் நியமிக்கப்படுகிறார்கள்.  

ஏரிக்கு அருகில் பல பறவைகளும் விலங்குகளும் வாழ்கின்றன. மாலை நேரத்தில் இது ஏரிக்கு மேலும் அழகைக் கொடுக்கிறது.  

## மேலும் வாசிக்க
- உசுமான் சாகர்
- இமயத் சாகர்
- சமிர்பேட்டை ஏரி
- அல்வால்
- ஐதராதராபாத் நகர ஏரிகள்
# மேலூர் ஆர். சாமி

முன்னேற்றக் கழகத்தின் நிறுவனத் தலைவர்களில் ஒருவர் .  

## வாழ்க்கை
1987 ஆம் ஆண்டு அதிமுகவில் இணைந்த இவர் 1989 ஆம் ஆண்டு அதிமுகவில் வட்டச் செயலாளராகப் பொறுப்பு வகித்தார். பின்னர் 1996 ஆம் ஆண்டு மேலூர் நகர்மன்ற உறுப்பினராகத் தேர்ந்தெடுக்கப்பட்டார். பின்னர் அதிமுக நகரச் செயலாளராக ஆனார். 2000 ஆம் ஆண்டு மாநில இளைஞர் அணி செயலாளராக ஜெயலலிதாவால் அறிவிக்கப்பட்டார். அதன்பிறகு இவர் 2001, 2006, 2011 ஆம் ஆண்டுகளில் நடைபெற்ற தேர்தல்களில் அண்ணா திராவிட முன்னேற்ற கழக வேட்பாளராக  மேலூர் தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். ஜெயலலிதா மறைவுக்குப் பிறகு தினகரன் அணியில் மிகத் தீவிரமாக அரசியலில் ஈடுபடத் தொடங்கினார். தினகரனின் அம்மா மக்கள் முன்னேற்றக் கழக மாநில அமைப்புச் செயலாளராக செயல்பட்டார். சில ஆண்டுகளாக புற்றுநோயால் பாதிக்கப்பட்டு சிகிச்சை பெற்று வந்த இவர், 2018, மே 11 அன்று மரணமடைந்தார்.
# மொய் விருந்து விழா


**மொய் விருந்து விழா** (*Moi Virundhu Festival*) இந்தியாவின் தமிழ்நாடு மாநிலம் புதுக்கோட்டை மாவட்டத்தின் ஆலங்குடி, கறம்பக்குடி, அறந்தாங்கி வட்டங்களில் கடந்த 30 ஆண்டுகளுக்கும் மேலாக நடத்தப்பட்டு வருகிறது. வழக்கமாக ஒவ்வோர் ஆண்டும் ஆடி மாதத்தில் இவ்விழா நடத்தப்படுகிறது.  

ஒரு நபர் நான்கு ஆண்டுகளுக்கு ஒருமுறை என ஒவ்வொரு இடத்திலும் 05 முதல் 15 நபர்களுக்கும் மேற்பட்டோர் ஒன்று சேர்ந்து ஒரே இடத்தில் மொய் விருந்து விழா நடத்துவர். விழாவில் கலந்து கொள்பவர்களுக்கு கறி விருந்து பரிமாறப்படும். இவ்வாறு ஒவ்வோர் ஆண்டும் பல இடங்களில் மொய் விருந்து நடக்கும். மொய் விருந்து நடத்துபவர்களுக்கு லட்சங்களிலும், கோடிகளிலும் மொய் தொகை கிடைக்கும் என்று கூறப்படுகிறது.  

திருமணம் உள்ளிட்ட சுப நிகழ்ச்சிகள், வீடு கட்டுதல், விவசாய நிலங்கள் வாங்குதல், தொழில் முதலீடு, கல்வி செலவு உள்ளிட்ட பெரிய அளவில் பணத்தேவை இருக்கும் சமயங்களில் தஞ்சை, புதுக்கோட்டை மாவட்டங்களின் சில குறிப்பிட்ட பகுதிகளில் இவ்விழா நடத்தப்படுகிறது. மொய்விருந்து விழா என அழைப்பிதழும் அச்சடிக்கப்படுகிறது. உறவினர்கள், நண்பர்கள் உள்ளிட்ட பலருக்கும் அழைப்பிதழ் கொடுத்து அழைக்கிறார்கள்.  

## சா்ச்சைகள்
மொய் விருந்து விழாவினால் மிகவும் பயன்பெறுபவா்கள் வசதி படைத்தவா்கள் என்றும் இவா்கள் போட்ட மொய்யினை நான்காண்டுகள் கழித்து வட்டியும் முதலுமாக வசூலித்து அதிக பயன் பெறுகிறாா்கள் என்றும் பரவலாக ஒரு கருத்து பேசப்படுகிறது. இவ்விழாக்களில் பங்கெடுத்துக்கொள்ளும் ஏழை மக்கள் கட்டாயமாக மொய் செய்யும் நிலைக்கு தள்ளப்பட்டு மிகுந்த மன உளைச்சலுக்கு ஆட்படுத்தப்படுகிறாா்கள் என்றும் கூறப்படுகிறது.
# மொட்டையா குடும்பன்

**மொட்டையா குடும்பன்** (*Mottaya Kudumban*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1952ஆம் ஆண்டு நடைபெற்ற முதலாவது சட்டமன்றத் தேர்தலில் முதுகுளத்தூர் தொகுதியிலிருந்து பார்வார்டு பிளாக் (மார்க்சியம்) வேட்பாளராக தமிழக சட்டசபைக்கு தேர்ந்தெடுக்கப்பட்டார். இந்தத் தேர்தலில் இதே தொகுதியிலிருந்து இரண்டாவது வெற்றியாளராக முத்துராமலிங்கத் தேவரும் தேர்ந்தெடுக்கப்பட்டார்.
# அணு அடுக்கு செதுக்கல்

**அணு அடுக்கு செதுக்கல்** (*Atomic layer etching*) குறைகடத்தி உற்பத்தியில் ஒரு வளர்ந்து வரும் நுட்பமாகும், இதில் ஒரு சுழற்சி வேதியியல் மாற்றியமைத்தல் வழிமுறைகளுக்கு இடையில் மாறும், இது செதிலின் மேல் அணு அடுக்குகளை மட்டுமே பாதிக்கும், மற்றும் வேதியியல் மாற்றப்பட்ட பகுதிகள் மட்டும் நீக்கப்படும் படிமுறைகளை எறிந்து, தனி அணு அடுக்குகள். குளோரின் மற்றும் வினையுடனான வினையுடனான எதிர்வினையால், ஆர்கான் அயனங்களுடன் மாற்றியமைப்பதன் மூலம், நிலையான எடுத்துக்காட்டாக உள்ளது.  

எதிர்வினை அயன் செதுக்கலை (*reactive ion etching*) விட இது ஒரு சிறந்த கட்டுப்பாட்டு செயல்முறையாகும், ஆனால் வணிக பயன்பாட்டுடன் கூடிய சிக்கல் செயல்திறன் கொண்டது; அதிநவீன வாயு கையாளுதல் தேவைப்படுகிறது, மற்றும் ஒரு நொடிக்கு ஒரு அணு அடுக்கின் அகற்றுதல் விகிதம் கலைச் சூழலில் உள்ளது.  

பொருள் வைப்பதற்கான சமமான செயல்முறை அணு அடுக்குப் படிதல் (*atomic layer deposition*, ALD) ஆகும். 2007 ஆம் ஆண்டில் இருந்து பின்லாந்திலும், 1985 ஆம் ஆண்டு முதல் இன்டெல் நிறுவனமும் மென் படல மின்னொளிர்வு சாதனங்களை தயாரிப்பதில் இருந்து உயர்-κ மின்கடத்தா அடுக்குகளுக்கு பயன்படுத்தியது..
# ஸ்விஃப்ட் கீ



**ஸ்விஃப்ட்கீ** என்னும் மென்பொருளை மைக்ரோசாப்ட்டின் கீழியங்கும் ஸ்விப்ட்கீ நிறுவனம் வெளியிட்டுள்ளது. இம்மென்பொருள் தட்டச்சு வகையைச் சேர்ந்தது. பயனர் தட்டச்சு செய்யவிருக்கும் அடுத்த சொற்களை இம்மென்பொருள் ஊகித்துக் காட்டும். முந்தைய செய்திகளை படித்து அதனடிப்படைடிலும் ஊகிக்கும் திறன் கொண்டது.  

இந்த மென்பொருளை தயாரித்த நிறுவனத்தில் கிட்டத்தட்ட 100 பணியாளர்கள் பணிபுரிகின்றனர். இந்நிறுவனத்தின் கிளைகள் லண்டன், சான் பிரான்சிஸ்கோ, சியோல் உள்ளிட்ட நகரங்களில் கிளைகள் உள்ளன.  

## மென்பொருள்
இம்மென்பொருளில் ஒரே நேரத்தில் ஐந்து மொழிகள் வரையிலும் பயன்படுத்த முடியும்.  
தற்போதைய வெளியீட்டில் தமிழ் உள்ளிட்ட பல உலக மொழிகளில் ஊகிக்கும் திறனை மென்பொருள் பெற்றுள்ளது.
# அரசு மேல்நிலைப் பள்ளி, மழையூர்



**அரசு மேல்நிலைப்பள்ளி, மழையூர்** (*Government Higher Secondary School Mazhaiyur*) இந்தியாவின் தமிழ்நாடு மாநிலத்தில் புதுக்கோட்டை மாவட்டம் கறம்பக்குடி ஒன்றியத்தில் உள்ள மழையூர் என்ற கிராமத்தில் அமைந்துள்ளது.  

## நிர்வாகம்
தமிழ்நாடு அரசின் பள்ளிக்கல்வித்துறையின் கீழ் செயல்படும் மழையூர் அரசுமேல்நிலைப்பள்ளி புதுக்கோட்டை முதன்மைக்கல்வி அலுவலர் அவர்களின் நிர்வாகத்தில் செயல்படுகிறது. ஆறாம் வகுப்பு முதல் பன்னிரெண்டாம் வகுப்பு வரை இப்பள்ளியில் பாடங்கள் பயிற்றுவிக்கப்படுகின்றன.  

## மாணவர்கள் மற்றும் ஆசிரியர்கள்
பள்ளியில் 1180 மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், 35 ஆசிரியர்கள் பணியாற்றி வருகின்றனர். மாணவர்கள் அறிவியல் வினாடி-வினா போட்டிகளில் வெற்றி பெற்றுள்ளனர்.  

## தேர்ச்சி விவரம் (விவசாய பாடப்பிரிவு)
மழையூர் அரசு மேல்நிலைப்பள்ளியில் பன்னிரெண்டாம் வகுப்பு, விவசாய பாடப்பிரிவு மாணவ, மாணவிகளின் தேர்ச்சி விவரம் 2010 - 2011 கல்வியாண்டு முதல் 2016 - 2017 வரை.  
| வரிசை எண் | கல்வியாண்டு | மாணவர்களின் எண்ணிக்கை | அதிகபட்ச மதிப்பெண் | மாணவர்கள் பெயர் | சதவீதம் |  |
| --- | --- | --- | --- | --- | --- | --- |
| 01 | 2010-2011 | 31 | 165 | சரவணன் | 100 |  |
| 02 | 2011-2012 | 49 | 185 | பாரதிராசா | 100 |  |
| 03 | 2012-2013 | 36 | 188 | ராசபாண்டி | 100 |  |
| 04 | 2013-2014 | 33 | 195 | கார்த்திக் | 100 |  |
| 05 | 2014-2015 | 36 | 198 | கனகராசு | 100 |  |
| 06 | 2015-2016 | 58 | 200 | செளமியா | 100 |  |
| 07 | 2016-2017 | 95 | 197 | கலைவாணி | 100 | } |
# டி. டி. முத்துகுமாரசுவாமி நாயுடு

**டி. டி. முத்துகுமாரசுவாமி நாயுடு** (*T. D. Muthukumaraswamy Naidu*) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு நடைபெற்ற தேர்தலில் போட்டியிட்டு கடலூர் தொகுதியில் இருந்து சுயேட்சை வேட்பாளராக நாடாளுமன்றத்துக்குத் தேர்ந்தெடுக்கப்பட்டார்.  

தமிழ்நாட்டில் சட்டமன்ற உறுப்பினராகவும் பணியாற்றினார். 1952 ஆம் ஆண்டு நடைபெற்ற தேர்தலில் திருக்கோயிலூர் சட்டமன்றத் தொகுதியில் இருந்து தமிழ்நாடு உழைப்பாளர் கட்சி சார்பில் தமிழ்நாடு சட்டமன்ற உறுப்பினராக தேர்வு செய்யப்பட்டார்.
# ரூபி உருக்கள்

**ரூபி உருக்கள்** என்பவை சிறுகுறிப்பு வழங்கப்பயன்படும் மிகச்சிறிய வடிவமுடைய விரிவுரைகளாகும். சீனம் ஜப்பான் மற்றும் கொரியன் ஆகிய குறியெழுத்துக்களைக்கொண்ட மொழிகளில் உருக்களின் உச்சரிப்பை சுட்டிக்காட்ட பொதுவாக உருக்களின் மேற்பகுதியிலோஅல்லது வலதுபுறத்திலோ குறிப்பிடப்படும். உரூபி  என்று அழைக்கப்படுமித்தகைய சிறுகுறிப்புகள், தமக்குப் பழக்கமற்ற எழுத்துருக்களை உச்சரிப்பதில் வாசிப்பாளர்கள் பரவலாகப் பயன்படுத்தும் ஒரு உச்சரிப்பு வழிகாட்டி ஆகும்.
# பாம்புக்கோவில் சந்தை (ஊர்)


**பாம்புக்கோவில் சந்தை** என்றும் **மடத்துப்பட்டி** என்றும் வழங்கப்படுவது தென்காசி மாவட்டத்தில் சங்கரன்கோவில் ஒன்றியத்தில் மேற்கு மலைத்தொடரின் புளியங்குடி அருகே அமைந்திருக்கும் ஊர்.  

## மக்கள் வகைப்பாடு
இங்கு இந்து, முஸ்லீம், கிறித்துவர் என்னும் மூன்று மதங்களைச் சார்ந்த மக்களும் வாழ்கின்றனர். இவர்களது முக்கியமான தொழில் விவசாயம். பீடி சுற்றும் தொழிலும் நடைபெறுகிறது.  

## சிறப்புகள்
இவ்வூரில் நாகதேவதையை மக்கள் பழங்காலம் தொட்டே வணங்கி வருகின்றனர். இவ்வூரில் பாம்பாலம்மன் கோவில் அமைந்துள்ளது. இக்கோவிலை வணங்குபவர்களது துன்பங்களை அம்மன் நீக்குகின்றார் என்பது அக்கோயிலை வழிபடுவோரின் நம்பிக்கை. செவ்வாய்க்கிழமை புகழ் பெற்ற சந்தை இங்கு நடைபெறுகிறது.  

இவ்வூரில் ஊராட்சி ஒன்றிய நடுநிலைப்பள்ளி அமைந்துள்ளது.  

புளியங்குடிக்கான தொடருந்து நிலையம் இவ்வூரில் அமைந்துள்ளது.  

## படத்தொகுப்பு
# ஆர். ஆர். தேவர்



**ரா. ரெத்தின தேவர்** எனும் **ஆர். ஆர். தேவர்** *(R. R. Thevar)* ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1967 இல் நடைபெற்ற தேர்தலில் முதுகுளத்தூர் தொகுதியில் இருந்து சுதந்திரா கட்சியின் வேட்பாளராகப் போட்டியிட்டு தமிழ்நாடு சட்டசபைக்கு தேர்ந்தெடுக்கப்பட்டார்..
# வேலுச்சாமி தேவர்

**வேலுச்சாமி தேவர்** (*Veluchamy Thevar*) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 1957 ஆம் ஆண்டு நடைபெற்ற தேர்தலில் ஆலங்குளம் தொகுதியில் இந்திய தேசிய ஜனநாயக காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.  

தேர்தலில் இவர் தன்னை எதிர்த்துப் போட்டியிட்ட இந்திய தேசிய காங்கிரசு வேட்பாளர் செல்லப்பாண்டியன் தேவரைக் காட்டிலும் 4096 வாக்குகள் அதிகம் பெற்று வெற்றி பெற்றார்.
# கே. தினகரன்

**கே. தினகரன்** (*K. Thinakaran*) என்பார் இந்திய அரசியல்வாதி மற்றும் சூலூர் தொகுதியைச் சேர்ந்த தமிழகச் சட்டமன்றத்தின் 2011ஆம் நடைபெற்ற தேர்தலில் தேர்ந்தெடுக்கப்பட்ட உறுப்பினர் ஆவார். இவர் தேசிய முற்போக்கு திராவிட கழக கட்சியைச் சார்ந்தவர்.  

28 செப்டம்பர் 2015 அன்று, இவரும் இவரது கட்சியினை சார்ந்த உறுப்பினர்களும் ஆதரவாளர்களும் இவரது தொகுதியைப் புறக்கணித்தமை தொடர்பாக மாவட்ட ஆட்சியர் அலுவலகத்தை எதிர்த்து மாவட்ட ஆட்சேர்ப்பு அலுவலகம் முன் போராட்டம் நடத்த முயன்றபோது கைது செய்யப்பட்டனர்.
# தி. சதன் திருமலை குமார்


**தி. சதன் திருமலை குமார்** (*T. Sadhan Tirumalaikumar*) இந்திய அரசியல்வாதியும் சட்டமன்ற உறுப்பினரும் ஆவார். 2006 ஆம் ஆண்டு நடைபெற்ற தேர்தலில் மறுமலர்ச்சி திராவிட முன்னேற்ற கழக வேட்பாளராகப் போட்டியிட்டு வாசுதேவநல்லூர் தொகுதியில் இருந்து தமிழ்நாடு சட்டசபைக்கு தேர்ந்தெடுக்கப்பட்டார். சங்கரன்கோவில் (சட்டமன்ற தொகுதியில்) 2 ஆவது இடத்தில் வெற்றி பெற்ற பிறகு - 2012 ஆம் ஆண்டு இடைத் தேர்தல் நடைபெற்றது.
# பயிர் உருவகப்படுத்துதல் மாதிரி

**பயிர் உருவகப்படுத்துதல் மாதிரி** (Crop Simulation Model - CSM) ஓர் உருவகப்படுத்துதல் மாதிரியாகும், இது வானிலை, மண் நிலைகள் மற்றும் பயிர் மேலாண்மை ஆகியவற்றால் பயிரின் வளர்ச்சி மற்றும் அதன் வளர்ச்சிச் செயல்முறைகளை விவரிக்கிறது. பொதுவாக, இத்தகைய மாதிரிகள் குறிப்பிட்ட வளர்ச்சி நிலைகளை அடையும் நேரத்தை மதிப்பிடுகின்றன, பயிர் கூறுகளின் உயிர்ப்பொருள் (எ.கா., இலைகள், தண்டுகள், வேர்கள் மற்றும் அறுவடை செய்யக்கூடிய பொருட்கள்) அவை காலப்போக்கில் மாறுகின்றன, மேலும் மண்ணின் ஈரப்பதம் மற்றும் ஊட்டச்சத்து நிலைகளில் ஏற்படும் மாற்றங்கள்.  

## கணக்கீட்டு வகைகள்
பயிர் உருவகப்படுத்துதல் மாதிரிக் கணக்கீடானது கீழ்காணும் 3 பிரிவாக வகைப்படுத்தபடுகிறது.  
அவைகளாவன,  

1. புள்ளியியல் மாதிரி முறை  
ஓரிடத்தில் நிலவும் காலச் சூழ்நிலைக்கேற்றவாறு அவ்விடத்தில் ஏற்படும் விளைச்சல் கூடுதல், குறைதல் முறைகளைக் கணக்கிட்டு புள்ளி விவரங்கள் மூலம் அறிந்து கொள்ளல்.  

2. இயந்திர மாதிரி முறை  
இது தாவரம் மற்றும் மண்ணின் அடிப்படைத் தத்துவங்களை உள்ளடக்கியது. இது பொதுவாக குறுகிய காலப் பயிர்களுக்கு கணக்கீடு செய்வது. இது தாவரத்தின் தொடர் பரிணாமத்தை உள்ளடக்கியது.  

3. செயல்பாட்டு மாதிரி முறை  
இது இயந்திர மாதிரி முறையை விட எளிதானது. சரியான கண்க்கீடுகளை உள்ளடக்கியது. பென்மேன் சமன்பாடு இதற்கு ஓர் உதாரணம்.  

## பொதுவாக பயன்படும் முறைகள்
1. கிராப்சிஸ்ட், வாஷிங்டன் பல்கலைக் கழகத்தால் உருவாக்கப்பட்ட பல வருட பல பயிர் பயிர் விளைச்சல் கணக்கீடு மாதிரி.
1. ஏபிசிஐஎம், இது சி.எஸ்.ஐ.ஆ.ஓ குயின்ஸ்லேண்ட் பல்கலைக்கழகத்தால் உருவாக்கப்பட்டது.
# வி. யுவராஜ்

**வி. யுவராஜ்** (*V. Yuvaraj*) (பிறப்பு. 1964) இந்திய அரசியல்வாதி. இவர் தேசிய முற்போக்கு திராவிட கழகத்தை சார்ந்தவர். 2009 ஆம் ஆண்டு நடந்த பாராளுமன்றத் தேர்தலில் சென்னை வடக்கு தொகுதியில் போட்டியிட்டார்.  

இவர் தேசிய முற்போக்கு திராவிட கழக வேட்பாளராக திருவள்ளூர் மக்களவைத் தொகுதியிலிருந்து 2014 தேர்தலில் போட்டியிட்டார்.
# பி. ஆர். இராஜன்

**பி.ஆர். ராஜன்** (*P. R. Rajan*) இந்திய கம்யூனிஸ்ட் கட்சியின் (மார்க்சிஸ்ட்) நாடாளுமன்ற உறுப்பினராக இருந்தார், கேரளாவை பிரதிநிதித்துவப்படுத்தும் இந்திய நாடாளுமன்றத்தின் மேலவை உறுப்பினர் ஆவார்.  

இந்திய மார்க்சிஸ்ட் கம்யூனிஸ்ட் கட்சியின் திருச்சூர் மாவட்டக் குழுவின் மாவட்ட செயலாளராகவும் இருந்தார். இவர் 2014 இல் இறந்தார்.
# பையோபைட்டம் அம்ப்ராகுலம்



**பையோபைட்டம் அம்ப்ராகுலம்** (Biophyturn umbraculum) ஒரு ஆக்ஸாலிடேசி குடும்பத்தைச் சேர்ந்த தாவரமாகும். இத்தாவரம் இந்தியா, சீனா, இந்தோனேசியா, மலேசியா, பர்மா, (மியான்மர்) நியூ கினியா, பிலிப்பைன்ஸ், தாய்லாந்து, வியட்நாம், ஆப்ரிக்கா, மற்றும் மடகாஸ்கர், போன்ற நாடுகளில் காணப்படுகிறது.  

இது ஒரு ஓராண்டு (அ) ஒரு பருவத் தாவரமாகும். இதன் உயரம் 15 செ.மீ இதன் பூக்கள் கூட்டு மஞ்சரியாகும் (Sessile umbels)
# நகரம் பாலசுப்பிரமணிய சுவாமி கோவில்


**நகரம் பாலசுப்பிரமணிய சுவாமி** கோவில் புதுக்கோட்டை மாவட்டம் திருவரங்குளம் ஒன்றியம் ஆலங்குடி வட்டத்தில் உள்ள நகரம் ஊராட்சியில் அமைந்துள்ளது. இக்கோயில் தளமானது வரலாற்றுச் சிறப்புமிக்கது. பண்டைய பாளையக்காரர் வம்சத்தைச் சார்ந்த செமீன்கள் எனப்படும் பிரபுக்களின் ஆளுமையின் கீழ் இருந்த கோவிலாகும்.  

ஒவ்வொரு வருடமும் பங்குனி மாதம் கொடியேற்றத்துடன் இக்கோயில் விழா தொடங்கி தொடர்ந்து பன்னிரண்டு நாட்கள் கொண்டாடப்படும் வழக்கம் இருந்து வருகிறது.
# கீர் ஹார்டி


**ஜேம்ஸ் கியர் ஹார்டி** (James Keir Hardie, 15 ஆகஸ்ட் 1856 - 26 செப்டம்பர் 1915) ஒரு இசுகாட்டிய பொதுவுடைமைவாதியும் தொழிற்சங்கவாதியும் அரசியல்வாதியும் ஆவார். தொழிற்கட்சியின் நிறுவனர்களுள் ஒருவரான இவர் 1906 லிருந்து 1908 வரை அதன் முதல் நாடாளுமன்றத் தலைவராகப் பணியாற்றினார்.  

## தொடக்க காலம்
ஹார்டி லனார்க்சைரிலுள்ள நியூஹௌசில் பிறந்தார். தனது ஏழு வயதிலிருந்து பணிபுரியத் தொடங்கியவர், பத்தாவது வயதில லனார்க்சைர் நிலக்கரிச் சுரங்கத்தில் பணிபுரியலானார். அதே காலகட்டத்தில் ஹோல்டௌனிலிருந்த இரவுப் பள்ளியில் பயிலத் தொடங்கினார். பரப்புரையில் ஆர்மிக்க அவர் திறமையான பேச்சாளராக அறியப்பட்டார். தனது இருபதாவது வயதுக்குள் இயன்முறையில் திறமையான சுரங்கத் தொழிலாளியான அவர், 1879 ல் தொழிற்சங்கத் தலைவராகத் தேர்ந்தெடுக்கப்பட்டார். 1881 ஆம் ஆண்டு ஐர்சைர் சுரங்கத் தொழிலாளர்கள் வேலை நிறுத்தத்திற்குத் தலைமையேற்றார். அந்த வேலை நிறுத்தம் தோல்வியுற்றாலும் நிலக்கரிச் சுரங்க உரிமையாளர்களிடம் அது தாக்கத்தை ஏற்படுத்தியது, அவை பிற்காலத் தொழில்துறை விளைவுகளைக் கருத்தில் கொண்டு சலுகைகள் வழங்கக் காரணியாயின.  

ஹார்டி பல ஆண்டுகளாக ஒற்றை வரி இயக்கமென அறியப்படும் ஜோர்ஜியராகவும், இசுகாட்டிய நில மீட்டெடுப்புக் குழவின் உறுப்பினராகவும் இருந்தார். நில ஏகபோகத்தில் ஒற்றை வரியின் வி்ளைவுகளை உணர்ந்து, ஹார்டி கிளர்ச்சியாலல்லாமல் மக்கள் சீர்திருத்தத்தின் மூலமாகவே மக்களாட்சிப் பொதுவுடமைக் கருத்துகளை முன்னடு்க்க முடியுமென்ற கொள்கை கொண்ட ஃபேபியன் பொதுவுடைமையாளராக மாறினார். எப்படி இருந்தாலும், மாநிலளவுப் பொதுவுடைமை என்பது குறிக்கோளின் வளர்ச்சியில் ஒரு கட்டத்தின் தேவையாக உள்ளது என்ற எண்ணம் கொண்டிருந்தார.  

## அரசியல் வாழ்வு
வெஸ்ட் ஹாம் தெற்கு நாடாளுமன்ற தொகுதியிலிருந்து 1892 ல் கட்சிசார்பற்ற வேட்பாளராக வெற்றி பெற்றார். அதற்கு அடுத்த ஆண்டு சார்பற்ற தொழிலாளர் கட்சி (ILP) அமைக்க உதவினார். 1895 ல் தோல்வியுற்றாலும் 1900 ஆம் ஆண்டு தெற்கு வேல்சிலன் மெர்திர் டிட்பில்லிலிருந்து மீண்டும் தேர்ந்தெடுக்கப்பட்டார். அதே ஆண்டில் அவர் தொழிற்சங்கத்தை அடிப்படையாகக் கொண்ட தொழிலாளர் சார்ந்தாற்றும் செயற்குழுவை உருவாக்க உதவினார், இதுவே பின்னர் தொழிற்கட்சி என மறுபெயரிட்டது. சார்பற்ற தொழிலாளர் கட்சி 1906 முதல் 1932 வரை தொழிற்கட்சியுடன் இணைந்திருந்தது.  

1906 ஆண்டுத் தேர்தலுக்குப்பின் ஹார்டி தொழிற்கட்சியின் நாடாளுமன்றத் தலைவராகத் தேர்ந்தெடுக்கப்பட்டார். ஆர்த்தர் ஹெண்டர்சனுக்காக தன் பதவியை 1908 ஆம் ஆண்டு துறந்தார். பிறகு இவர் பெண்களுக்கு வாக்குரிமை, இந்தியாவிற்கு தன்னாட்சி, ஸ்காட்லாந்திற்கான குடியாட்சி, முதலாம் உலகப் போர் நிறுத்தம் போன்றவற்றுக்காகக் களமாடினார்.  

முதலாம் உலகப் போரை நிறுத்தும் நோக்கில், 1915 ஆம் ஆண்டு அவர் அமைதிப் பொது வேலைநிறுத்தத்துக்கு ஏற்பாடு செய்யும் வேளையில் தொடர் மாரடைப்புகளால் இன்னலுற்று நுரையீரல் அழற்சியால் இறந்தார். அவரது உடல் கிளாஸ்கோவில் உள்ள மேரிஹாலில் புதைக்கப்பட்டது.
# கருப்பு திராட்சை எண்ணெய்

**கருப்பு திராட்சை எண்ணெய்** (*Blackcurrant seed oil*) என்பது கருப்புத்திராட்சை விதைகளில் இருந்து பெறப்படுகின்றது. இது ஒமேகா-6 (15–20%), ஒமேகா-3 (12–14%) கொழுப்பமிலங்களைக் கொண்டுள்ளது. அத்துடன் லினோலெயிக் அமிலம், 2–4% இசுட்டெரிடோனிக் அமிலம் ஆகியவற்றையும் கொண்டுள்ளது. இளஞ்சிவப்பு விதை எண்ணெய் அழற்சியை உண்டாக்குகிறது. ஐரோப்பிய நாட்டுப்புற மருத்துவத்தில், கருப்பு திராட்சை வயிற்றுப்போக்குகளை கட்டுப்படுத்த பயன்படுகிறது. சிறுநீரக வெளியீட்டை ஊக்குவித்தல் மற்றும் கீல்வாதம் மற்றும் கீல்வாத நோய்களைக் குறைத்தலில் பயன்படுத்தப்படுகிறது.
# கொய்யாப் பழம்

ப் பழம்'')]]  
**கொய்யாப் பழம்** (*Guavas*) என்பது வெப்ப வலயங்களிலும் துணை வெப்ப வலயங்களிலும் பயிரிடப்படும் பழமாகும்.  

கொய்யா என பொதுவாக அறியப்படும் மரம் என்பது மத்திய அமெரிக்கா, தென் அமெரிக்கா, கரீபியன் ஆகிய இடங்களை தாயகமாகக் கொண்டதும் கொய்யா குடும்பத்தைச் சேர்ந்த சிறிய மரமாகும். இக்குடும்பத்தைச் சேர்ந்த இனங்கள் கொய்யா என்றே அழைக்கப்படுகின்றன. ஆனாலும் அவை மற்றைய இனங்களைச் சேர்ந்தவையாகும்.  

கொய்யாப்பழம் ஒருவித நறுமணத்தைக் கொண்டிருக்கும். இப்பழத்தில் பலவகைகள் உள்ளன. ஒரு வகைப் பழம் பம்பரம் போலிருக்கும் மற்றொரு வகை உருண்டை வடிவத்தில் இருக்கும். ஒரு வகை பழத்தின் உள் பகுதி வெண்மையாக இருக்கும். இன்னொரு வகைப் பழத்தின் உள்பகுதி ரோஜ்ப் பூ நிறத்தில் இருக்கும்.  

கொய்யாப் பழத்திற்கு பருவகாலம் உண்டு. சில குறிப்பிட்ட காலத்தில்தான் விளைகின்றது. இன்றும் பல வீடுகளில் கொய்யா மரங்கள் உள்ளன. இப்பழத்தில் சுண்ணாம்புச்சத்து, இரும்புச்சத்து, எரியம், மாவுசத்து, தாதுச்சத்து, புரதம், கொழுப்பு போன்ற பல சத்துக்கள் உள்ளன.  

இப்பழத்தில் அதிகமாக **வைட்டமின் ‘சி’** உள்ளது. உடல் ஆரோக்கியத்திற்கும், பற்கள் வளர்ச்சிக்கும், எலும்பு வளர்ச்சிக்கும் மிக முக்கியமான சத்தாக **வைட்டமின் ‘சி’** இருப்பது சிறப்பாகும்.  

சிறியவர்கள் இப்பழத்தை அடிக்கடி சாப்பிடுவது உடல் வளர்ச்சிக்கு உதவும். பெற்றோர்களும் இப்பழம் கிடைக்கும் காலத்தில் பிள்ளைகளுக்கு அடிக்கடி வாங்கித் தருவது நல்லது.  

## உற்பத்தி
அதிகளவில் கொய்யா உற்பத்தி செய்யும் எட்டு நாடுகள்  

| '''பெரும் கொய்யா
உற்பத்தியாளர்கள்—2012'''
<small> (மெ. தொன்)</small> |  |  |
| --- | --- | --- |
| 15,250,000 |  |  |
| 4,400,000 |  |  |
| 2,781,706 |  |  |
| 2,650,000 |  |  |
| 2,376,339 |  |  |
| 1,950,000 |  |  |
| 1,760,588 |  |  |
| 1,175,735 |  |  |
| உலகம் | 42,139,837 | } |
# விஜய்சிங் மன்கோதியா

**விஜய்சிங் மன்கோதியா ** அல்லது **விஜய் சிங் மங்கோடியா** (*Vijai Singh Mankotia*) ஒரு இந்திய அரசியல்வாதி மற்றும் இந்திய தேசிய காங்கிரஸ் உறுப்பினர் ஆவார்.  விஜய்சிங் மன்கோதியா ,  இமாச்சலப் பிரதேசம், காங்ரா  மாவட்டத்திலுள்ள இமாச்சலப் பிரதேச சட்டமன்ற ஷாஹ்பூர் சட்டமன்றத் தொகுதி உறுப்பினர் ஆவார். இமாச்சலப் பிரதேச முதலமைச்சர் வீரபத்ர சிங்கிற்கு எதிரானவர்.
# ப. சிவகாமி

**பழனிமுத்து சிவகாமி** (*Palanimuthu Sivakami* பிறப்பு:1957) ஒரு இந்திய தமிழ் எழுத்தாளர். இவர் தனது எழுத்துகளில் தலித் மக்களின் பிரச்சனைகளை முன்னெடுக்கிறார். இந்திய தலித் எழுத்தாளர்களில் முக்கியமானவர்களில் ஒருவர்.  

## பணி
1995 முதல் தமிழ் இலக்கிய இதழான ”புதிய கோடாங்கி”யில் எழுதி வருகிறார். மேலும், தலித் மற்றும் பிற்படுத்தப்பட்ட மக்கள் குறிப்பாக பெண்களுக்காக எழுதி வருகிறார். இவர் இந்திய ஆட்சிப் பணியில் பணியாற்றினார். தமிழ்நாட்டில் தூத்துக்குடி, வேலூர் மாவட்ட ஆட்சியாளராகப் பணியாற்றினார். தொழிலாளர் துறை கூடுதல் செயலாளராகவும் சுற்றுலாத்துறை இயக்குநராகவும், ஆதிதிராவிடர் மற்றும் பழங்குடியினர் நலத்துறை செயலாளராகவும் பணியாற்றினார். 2009 முதல் இவர் முழுநேர அரசியலில் ஈடுபட்டார். மக்களவை தேர்தலில் பகுஜன் சமாஜ் கட்சி மற்றும் திராவிட முன்னேற்றக் கழகம் சார்பில் போட்டியிட்டார்..  

## படைப்புகள்
1. பழையன கழிதலும்
1. பழையன கழிதலும் ஆசிரியர் குறிப்பு
1. குறுக்கு வெட்டு
1. இப்படிக்கு உங்கள் யதார்த்தமுள்ள
1. நாளும் தொடரும்
1. கடைசி மாந்தர்
1. உடல் அரசியல்